અમિત અને સુરેશને ૧૦૮ ઇમર્જન્સી એમ્બ્યુલન્સ મારફતે હોસ્પિટલમાં ખસેડવામાં આવ્યા હતા. જ્યાં તબીબોએ અમિતને મૃત જાહેર કર્યો હતો. ઘટનાની જાણ બાપુનગર પોલીસને થતાં તે તાત્કાલીક ઘટના સ્થળે પહોંચી ગઇ હતી અને ટોળાંને વેરવિખેર કરીને તપાસનો ધમધમાટ શરૂ કર્યો હતો. હાલ પોલીસને બંને વિરુદ્ધમાં ક્રોસ ફરિયાદ દાખલ કરી છે અને સુરેશને હોસ્પિટલમાંથી ડીસ્ચાર્જ થયા બાદ ધરપકડ કરવા માટેની તજવીજ શરૂ કરી છે. છેલ્લા સવા મહિનામાં શહેરના પૂર્વ વિસ્તારમાં અગિયાર હત્યાના બનાવ બન્યા છે. જ્યારે પશ્ચિમ વિસ્તારમાં બે હત્યાના બનાવ બન્યા હતા.